Aalborg Håndbold vandt onsdag aften grundspillet i Herre Håndbold Ligaen. Holdet viste mandsmod og slog KIF Kolding med 24-22 på hjemmebane, selvom spillet aldrig flød, som cheftræner Stefan Madsen havde håbet på. Det var en lettet cheftræner, som TV2 Nords reporter Mogens Jørgensen talte med efter kampen. Se interviewet - Jeg er meget lettet. Vi var saftsuseme presset. Jeg er ekstremt glad og stolt over de præstationer, vi har leveret i den seneste periode, fortæller han. - Jeg er med på, at vi missede kvartfinalen i Champions League, og det gjorde ondt på os alle sammen. Men med de betingelser vi har haft, er det fantastisk, at de her drenge kan rykke så tæt sammen i bussen. Også fløjspilleren Buster Juul, der har været hårdt ramt af skader i sæsonen, var særdeles godt tilfreds med dagens sejr. Video: Indsats og fight var til UG – spillet var ikke Sejren betyder, at Aalborg Håndbold får to point med over i slutspillet. Derudover har de sikret sig hjemmebanefordelen i en eventuel tredje DM-finale. Slutteligt kan de som vindere af grundspillet nu søge om et wildcard til Champions League, hvis det ikke lykkes at hjemtage DM-guldet.
Aalborg Håndbold har været hårdt plaget af skader i sæsonen. Nu sender Stefan Madsen roser i spillernes retning.